XL Airways UK

XL Airways var et britisk lavpris charter- og ruteflyselskap, et merkenavn for XL Airways UK Limited. Flyselskapet utførte både kort- og langdistanseflyvninger, hovedsakelig til feriedestinasjoner fra sine tre baser på London Gatwick lufthavn, Manchester lufthavn og Glasgow internasjonale lufthavn. Da selskapet ble slått konkurs 12. september 2008, sto 90 000 passasjerer strandet på ulike feriesteder omkring Middelhavet.

Flyselskapet hadde flyvninger fra Newcastle, Bristol, East Midlands, Birmingham, og Irland West Airport Knock.

Selskapet var en del av XL Leisure Group, sammen med XL Airways France og XL Airways Germany. De andre selskapene ble ikke berørt av konkursen i XL Leisure Group.Pressmelding fra XL Airways Germany

 Historie 
høyre|miniatyr|Sabre Airways opererte denne Boeing 727 mellom mars 1995 og 16. januar 2001
høyre|miniatyr|En Excel Airways Boeing 737-400 på Bristol flyplass, England. (2005)
høyre|miniatyr|En av XLs 767-300ER tar av fra London Gatwick lufthavn
høyre|miniatyr|Air Malta Airbus A320-200, som ble drevet på vegne av XL

Flyselskapet ble etablert i 1994 med navnet Sabre Airways og startet virksomheten 17. desember 1994. I november 2000 kjøpte Holidays Group 67% av selskapet, og økte eierandelen senere. Navnet ble endret til Excel. I mars 2004 kjøpte Avion Group (nå Eimskipafélag Íslands) 40,5% av Excel Airways Group. 
Som et nytt charterselskap, konsentrerte Excel sine flyvninger fra London Gatwick lufthavn og Manchester lufthavn til feriedestinasjoner i Hellas, Kypros, Tyrkia, Spania, Kanariøyene, St Lucia og Egypt.
I mars 2006 inngikk Excel Airways en avtale med GE Commercial Aviation Services for leie av to Boeing 737-900ER. ER står for Extended Range - utvidet rekkevidde. Flyene ble satt i trafikk mai 2008.

Flyselskapet fikk tre Boeing 747-300 etter sammenslåing med søsterselskapet Air Atlanta Europe i mai 2006. Flyene ble operert for Travel City Direct mellom Storbritannia  og Orlando Sanford internasjonale lufthavn, men de forlot flåten i november 2007, da leieavtalen utløp.

30. oktober 2006 kjøpte medlemmer av ledelsen ut XL Leisure Group fra Avion Group. XL Leisure Group bestod da av Excel Airways Group i Storbrbritanna, Star Airlines Frankrike og Star Europe i Tyskland.

 Opphør av virksomheten 
11. september 2008 søkte morselskapet XL Leisure Group om konkursbehandling, selv om det i noen tid fortsatte å ta imot bestillinger på sine nettsider. Gruppen annonserte senere via sin nettside at den 12. september 2008 hadde de 11 selskapene tilknyttet gruppen blitt satt under administrasjon, inkludert XL Airways UK Limited. Dette påvirket ikke de tyske og franske delene av selskapet.

Selskapet ga følgende uttalelse:
«Selskapene er satt under administrasjon etter å ha lidd tap som et resultat av høye drivstoffpriser, den økonomiske nedgangen, og er ute av stand til å skaffe ytterligere finansiering. Felles administratorer kan ikke fortsette virksomheten, og derfor er alle flyvninger som opereres av selskapene blitt umiddelbart avbrutt og flyene satt på bakken»

Flyselskapet etterlot om lag 90 000 strandede passasjerer på 50 destinasjoner i Europa, USA, Karibia og Afrika.
63 000 av de strandede passasjerene var på pakketurer, så de var dekket av Reisegarantifondet, som sikret betalt hjemsendelse. Civil Aviation Authority (CAA) chartret en rekke fly fra et utvalg av britiske selskaper. 

Passasjerer som hadde bestilt direkte var derimot ikke beskyttet av Reisegarantifondet og måtte ordne sine egne flybilletter hjem. I noen tilfeller ble de tilbudt spesielle billettpriser av andre flyselskaper, eller ble tilbudt ekstra plass på CAA-organiserte fly til en rimelig pris.

 Karibia 
26. august 2008, kunngjorde XL Airways kansellering av sitt Karibia-program inntil videre fra 3. november 2008 på grunn av høye drivstoff-priser og synkende antall passasjerer. Ruter ble kansellert til Saint Kitts og Nevis, Trinidad og Tobago, Saint Lucia, Antigua, Grenada og Barbados.

 Referanser 

Kategori:Flyselskaper etablert i 2006
Kategori:Tidligere britiske flyselskaper
Kategori:Flyselskaper nedlagt i 2008